id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv nl id id pl id id id id id ms ms ms id id id ms ms ms id es ms id id id id ms id ms id id id id id id id ms ms ms id id id id ms ms ms ms ms ms en en en en en id ms id id id en id id jv ms id id it es id id en id ms ms ms ms ms ms
Kesan Alkohol Dan Kaitannya Dengan Penyakit Kanser
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Pengambilan Minuman Keras Terlalu Kerap Berisiko Mendapat Kanser
Ditulis oleh Fatin Zahra Disemak pada 08/09/2021
Disemak secara perubatan oleh Panel Perubatan Hello Doktor
Kesan alkohol merupakan salah satu punca kanser yang mungkin ramai orang tidak tahu. Ini kerana, hampir 6% kematian akibat kanser berpunca daripada tabiat minum minuman keras?
Di United Kingdom, hampir 11,900 individu menghidap kanser saban tahun. Malah, mereka juga turut terdedah kepada 200 jenis penyakit termasuklah penyakit kardiovaskular, penyakit berjangkit dan nyanyuk!
Semua jenis minuman beralkohol seperti wine, beer, cocktail, dan liquor terbukti mempunyai kaitan dengan kanser. Malah, pengambilan alkohol yang berlebihan boleh menyebabkan 7 jenis kanser yang berlainan!
Jika anda kerap ambil minuman beralkohol, mungkin sudah sampai masanya untuk anda kurangkan pengambilan ataupun terus berhenti. Untuk pengetahuan anda, mereka yang minum sekali-sekala juga turut mempunyai peningkatan risiko untuk menghidap penyakit kanser!
Untuk mendapatkan lebih banyak info tentang Kanser, sila dapatkannya di sini.
Kesan alkohol dan kaitannya dengan penyakit kanser
The National Toxicology Program di Amerika Syarikat telah menyenaraikan minuman beralkohol sebagai sejenis karsinogen iaitu bahan yang boleh menyebabkan kanser.
Oleh sebab itu, semakin banyak anda minum, semakin besarlah risiko untuk anda menghidap kanser.
Walaupun anda cuma minum segelas sehari, risiko anda untuk menghidap kanser tetap akan meningkat. Untuk pengetahuan anda, 3.5% kematian yang disebabkan oleh kanser di Amerika Syarikat pada tahun 2009 adalah disebabkan oleh pengambilan alkohol.
Tambahan lagi, tabiat minum minuman keras telah terbukti dapat meningkatkan risiko anda untuk menghidap 5 jenis kanser ini:
1. Alkohol punca kanser payudara
Kajian telah mendapati bahawa wanita yang minum minuman keras lebih berisiko untuk menghidap kanser payudara.
Menurut kajian tersebut, walaupun wanita tersebut minum secara sederhana, mereka masih boleh berhadapan dengan risiko yang lebih tinggi (1.04 kali ganda) untuk menghidap kanser.
Walau bagaimanapun, untuk mereka yang minum secara berlebihan, mereka mempunyai risiko sebanyak 1.5 kali ganda untuk menghidap kanser jika dibandingkan dengan individu yang tidak pernah ambil minuman keras.
Alkohol boleh meningkatkan tahap estrogen dalam badan wanita. Ini merupakan salah satu punca yang mengaitkan antara kanser payudara dan juga tabiat minum minuman keras.
Oleh sebab itu, penting untuk wanita yang tergolong dalam kumpulan berisiko untuk mengurangkan atau terus berhenti mengambil minuman beralkohol supaya risiko kanser payudara dapat dikurangkan.
2. Alkohol memberi kesan buruk terhadap hati
Individu yang minum minuman keras dalam satu jangka masa yang panjang berisiko untuk menghidap kanser hati. Untuk pengetahuan anda, pengambilan alkohol yang terlalu banyak boleh merosakkan organ hati.
Oleh sebab itu, mereka yang kerap minum minuman beralkohol akan mudah mengalami inflamasi yang akan meningkatkan risiko kanser.
Mereka yang kerap minum minuman keras didapati dua kali ganda berisiko untuk menghidap dua jenis kanser hati iaitu hepatocellular carcinoma dan intrahepatic cholangiocarcinoma.
3. Kanser kolorektal disebabkan pengambilan alkohol
Individu yang ambil minuman keras secara sederhana akan mengalami peningkatan risiko sebanyak 1.2 kali ganda, manakala mereka yang minum secara berlebihan mempunyai risiko sebanyak 1.5 kali ganda untuk menghidap kanser kolorektal.
Lelaki juga lebih berisiko untuk menghidap kanser ini berbanding wanita. Walau bagaimanapun, tabiat minum minuman keras didapati dapat meningkatkan risiko kanser dalam kalangan kedua-dua jantina.
4. Punca kanser kepala dan leher
Jika anda juga mengamalkan tabiat merokok disamping minum minuman keras, risiko untuk anda menghidap penyakit kanser kepala dan leher akan meningkat berkali ganda berbanding jika anda cuma ambil minuman keras.
Alkohol akan membuatkan sel yang telah rosak sukar untuk sembuh.
Selain itu, jika anda merokok, alkohol juga akan menyebabkan kesemua bahan kimia dalam rokok untuk turun ke bahagian tekak dan esofagus.
Alkohol beri kesan baik terhadap kesihatan?
Ada beberapa jenis kajian yang mencadangkan bahawa pengambilan alkohol yang sedikit mungkin boleh membantu fungsi hati. Ini disebabkan alkohol mengandungi sejenis kompaun yang dikenali sebagai polyphenols yang terbukti baik untuk hati.
Walau bagaimanapun, hingga hari ini, masih belum ada bukti yang kukuh mengenai perkara ini. Malah, polyphenols bukan hanya boleh didapati di dalam wain merah, ia juga boleh dijumpai di dalam buah-buahan seperti beri.
Selain itu, sejenis kompoun yang dikenali sebagai resveratrol yang ditemui di dalam anggur juga dikenalpasti dapat mengurangkan kanser.
Namun, sama seperti kajian sebelumnya, pengambilan wain merah mungkin tidak dapat membantu anda untuk mengelakkan kanser. Malah, mereka yang minum red wine masih lagi berisiko untuk menghidap kanser prostat ataupun kanser kolorektal.
Tinggalkan alkohol dan jalani hidup yang lebih sihat
Anda boleh berhenti minum minuman keras jika melakukan beberapa perubahan dalam gaya hidup anda.
Salah satu caranya ialah dengan mencatat pengambilan alkohol harian anda. Jika anda sememangnya seorang peminum minuman keras yang tegar, sebarang bentuk pengurangan boleh membantu anda untuk menurunkan risiko kanser.
Jika boleh, elakkan daripada minum minuman beralkohol setiap hari. Selain itu, anda juga boleh pilih untuk ‘berpuasa’ daripada minuman beralkohol pada hari-hari tertentu.
Mungkin sukar untuk anda terus berhenti daripada minum minuman keras. Walau bagaimanapun, sokongan daripada kawan-kawan serta teman rapat mungkin dapat membantu anda untuk tinggalkan tabiat ini dengan lebih cepat!
Hello Health Group tidak menawarkan nasihat perubatan, diagnosis atau rawatan.
Cancer Research UK. n.d. Alcohol and cancer. Accessed October 20, 2020. https://www.cancerresearchuk.org/about-cancer/causes-of-cancer/alcohol-and-cancer.
—. n.d. Does alcohol cause cancer? Accessed October 20, 2020. https://www.cancerresearchuk.org/about-cancer/causes-of-cancer/alcohol-and-cancer/does-alcohol-cause-cancer.
—. n.d. How can I cut down on alcohol? Accessed October 20, 2020. https://www.cancerresearchuk.org/about-cancer/causes-of-cancer/alcohol-and-cancer/how-can-i-cut-down-on-alcohol.
CDC. 2019. Alcohol and Cancer. July 8. Accessed October 20, 2020. https://www.cdc.gov/cancer/alcohol/index.htm.
NIH. 2018. Alcohol and Cancer Risk. September 13. Accessed October 20, 2020. https://www.cancer.gov/about-cancer/causes-prevention/risk/alcohol/alcohol-fact-sheet.
Ubat-ubatan yang Perlu Dielakkan Jika Anda Mempunyai Kanser Hati
Masih Kurang Faham Mengenai Penyakit Kanser? Dalam Artikel Ini Ada Penjelasannya..
Ditulis oleh Fatin Zahra Disemak pada 08/09/2021
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.